
Text rozhodnutia
Súd: Krajský súd Bratislava Spisová značka: 4S/94/2012 Identifikačné číslo súdneho spisu: 1306211159 Dátum vydania rozhodnutia: 26. 10. 2012 Meno a priezvisko sudcu, VSÚ: JUDr. Judita Kokolevská ECLI: ECLI:SK:KSBA:2012:1306211159.3 Uznesenie Krajský súd v Bratislave v právnej veci žalobcu: N.. Y. P., bydliskom: Y. XXX/X, XXX XX W. XX, proti žalovanému: Inšpektorát práce Bratislava, so sídlom: Za Kasárňou 1, 832 64 Bratislava, o preskúmanie zákonnosti postupu žalovaného, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou pôvodne doručenou Okresnému súdu Bratislava III dňa 29.05.2006 uznesením sp. zn. 32S/6/2006-24 zo dňa 26.03.2012 postúpenou Krajskému súdu v Bratislave, sa žalobca domáha preskúmania zákonnosti postupu žalovaného, na základe ktorého dňa 24.05.2006 bol vydaný dokument, označený ako Vnútorný list, čím mal žalovaný porušiť § 57 ods. 1, 2 zákona č. 312/2001 Z.z. o štátnej službe, § 3 ods. 4, § 34 ods. 3, § 47 ods. 2 až 5 zákona č. 71/1967 Zb. o správnom konaní, § 2, § 6 ods. 1, 2 zákona č. 365/2004 Z.z. o rovnakom zaobchádzaní v niektorých oblastiach a o ochrane pred diskrimináciou ako aj čl. 2 Ústavy SR. Podľa ust. § 249 ods. 2 O.s.p., žaloba musí okrem všeobecných náležitostí podania obsahovať označenie rozhodnutia a postup správneho orgánu, ktoré napáda, vyjadrenie v akom rozsahu sa toto rozhodnutie a postup napáda, uvedenie dôvodov, v čom žalobca vidí nezákonnosť rozhodnutia a postup správneho orgánu a aký končený návrh robí. Podľa § 43 ods. 1 O.s.p. sudca alebo poverený zamestnanec súdu uznesením vyzve účastníka, aby nesprávne, neúplné alebo nezrozumiteľné podanie doplnil alebo opravil v lehote, ktorú určí, ktorá nemôže byť kratšia ako desať dní. V uznesení uvedie, ako treba opravu alebo doplnenie vykonať. Dňa 03.08.2012 bolo žalobcovi doručené na miesto určenia (uložením na príslušnej pošte) uznesenie, ktorým súd žalobcu vyzval, aby v lehote 15 dní doplnil svoju žalobu o správne označenie konečného návrhu - návrh znenia výroku rozsudku a tiež aby predložil originál plnomocenstva (§ 250a O.s.p.) udeleného advokátovi na zastupovanie žalobcu v konaní. V odôvodnení rozhodnutia bol zároveň poučený o uplatňovaní dispozičnej zásady znamenajúcej, že súd preskúma napadnuté rozhodnutie len v medziach a rozsahu určenom žalobcom. Nemôže preskúmať správne rozhodnutie nad rámec žalobcom v žalobe vymedzený. Zo žaloby musí byť teda zrejmé, v ktorých častiach a z akej stránky má súd napadnuté rozhodnutie skúmať. Žalobca musí poukázať na konkrétne skutočnosti, z ktorých vyvodzuje tvrdenie o porušení zákona, ktorý však musí tiež konkretizovať, t.j. že správny orgán porušil vydaním rozhodnutia konkrétny zákon alebo iný právny prepis a to poukázaním na konkrétne ustanovenia právnych predpisov hmotného alebo procesného práva. Navrhovaným petitom je výrok o zrušení napadnutého správneho rozhodnutia, prípadne aj prvostupňového rozhodnutia a vrátenie veci žalovanému správnemu orgánu na ďalšie konanie. Zároveň bol upozornený, že ak nebudú v určenej lehote odstránené vady žaloby, súd konanie zastaví. Žalobca na výzvu súdu doteraz nereagoval. Podľa ust. § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Vzhľadom na okolnosť, že žalobca neodstránil vady žaloby spôsobom uvedený v citovanom uznesení, súd konanie zastavil. O trovách konania súd rozhodol podľa ust. § 146 ods. 1 písm. c) v spojení s ust. § 246c O.s.p. tak, že žiadnemu z účastníkov nepriznal náhradu trov konania, pretože pre iný postup nebol dôvod. Toto rozhodnutie prijal senát Krajského súdu v Bratislave pomerom hlasov 3 : 0. Poučenie: Proti tomuto uzneseniu možno podať odvolanie do 15 dní odo dňa jeho písomného doručenia na Najvyšší súd Slovenskej republiky , prostredníctvom Krajského súdu v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1306211159.3 (dáta aktuálne k 26. 10. 2026). Záväzné je znenie zverejnené súdom.




